CELEX: 32015D2278
Language: et
Date: 2015-12-04 00:00:00
Title: Komisjoni rakendusotsus (EL) 2015/2278, 4. detsember 2015, millega muudetakse otsuse 2004/558/EÜ I ja II lisa seoses veiste infektsioossest rinotrahheiidist vaba staatuse andmisega Saksamaa Bremeni, Hesseni ja Alam-Saksi liidumaale (teatavaks tehtud numbri C(2015) 8462 all) (EMPs kohaldatav tekst)

8.12.2015   
            
            
               ET
            
            
               Euroopa Liidu Teataja
            
            
               L 322/55
            
         KOMISJONI RAKENDUSOTSUS (EL) 2015/2278,
   4. detsember 2015,
   millega muudetakse otsuse 2004/558/EÜ I ja II lisa seoses veiste infektsioossest rinotrahheiidist vaba staatuse andmisega Saksamaa Bremeni, Hesseni ja Alam-Saksi liidumaale
   
      
         (teatavaks tehtud numbri C(2015) 8462 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2 ja artikli 10 lõiget 2,
   ning arvestades järgmist:
   
               (1)
            
            
               direktiiviga 64/432/EMÜ on sätestatud liidusisese veistega kauplemise eeskirjad, sealhulgas nõue, et nimetatud õigusakti reguleerimisalasse kuuluvate veistega peab transportimise ajal olema kaasas selle direktiivi F lisas sätestatud 1. näidise (edaspidi „1. näidis”) kohane veterinaarsertifikaat. Kõnealuse direktiivi artiklis 9 on sätestatud, et liikmesriik, kellel on veiste infektsioosse rinotrahheiidi jaoks kohustuslik riiklik kontrolliprogramm, võib esitada selle programmi komisjonile heakskiitmiseks. Direktiivi 64/432/EMÜ artikliga 9 on ette nähtud ka võimalike liidusiseses kaubanduses nõutavate lisatagatiste kindlaksmääramine.
            
         
               (2)
            
            
               Peale selle on direktiivi 64/432/EMÜ artiklis 10 sätestatud, et kui liikmesriik leiab, et tema territooriumil või mõnes selle osas ei esine veiste infektsioosset rinotrahheiiti, esitab ta komisjonile asjakohased tõendavad dokumendid. Kõnealuses artiklis on ette nähtud ka võimalike liidusiseses kaubanduses nõutavate lisatagatiste kindlaksmääramine.
            
         
               (3)
            
            
               Komisjoni otsusega 2004/558/EÜ (2) on heaks kiidetud veiste 1. tüüpi herpesviiruse (BHV1) nakkuse tõrje- ja likvideerimisprogrammid, mille on esitanud kõnealuse otsuse I lisas loetletud liikmesriigid seoses selles lisas nimetatud piirkondadega ja mille puhul kohaldatakse lisatagatisi kooskõlas direktiivi 64/432/EMÜ artikliga 9. Peale selle on otsuse 2004/558/EÜ II lisas loetletud liikmesriikide piirkonnad, mida peetakse BHV1 nakkusest vabaks ja mille puhul kohaldatakse kooskõlas direktiivi 64/432/EMÜ artikliga 10 lisatagatisi. Samuti on otsuse 2004/558/EÜ artiklites 2 ja 3 määratletud teave, mis tuleb kanda 1. näidise kohasele sertifikaadile seoses nimetatud otsusele viitamisega.
            
         
               (4)
            
            
               Direktiivi 64/432/EMÜ, sealhulgas 1. näidist on muudetud komisjoni rakendusotsusega 2014/798/EL (3). Sellest tulenevalt on vaja muuta viiteid 1. näidisele otsuse 2004/558/EÜ artiklites 2 ja 3.
            
         
               (5)
            
            
               Saksamaa Bremeni, Hamburgi, Hesseni, Alam-Saksi, Nordrhein-Westfaleni, Rheinland-Pfalzi, Saarimaa ja Schleswig-Holsteini liidumaa on praegu loetletud otsuse 2004/558/EÜ I lisas.
            
         
               (6)
            
            
               Saksamaa on esitanud komisjonile tõendavad dokumendid, et võimaldada Bremeni, Hesseni ja Alam-Saksi liidumaa BHV1 nakkusest vabaks lugemist ja direktiivi 64/432/EMÜ artikli 10 kohaste lisatagatiste kohaldamist.
            
         
               (7)
            
            
               Pärast Saksamaa esitatud tõendavate dokumentide hindamist leiti, et Bremeni, Hesseni ja Alam-Saksi liidumaa tuleks otsuse 2004/558/EÜ I lisa loetelust välja jätta ja kõnealuse otsuse II lisa loetellu kanda ning kohaldada nende puhul direktiivi 64/432/EMÜ artikli 10 kohaseid lisatagatisi. Otsuse 2004/558/EÜ I ja II lisa tuleks seepärast vastavalt muuta.
            
         
               (8)
            
            
               Seega tuleks otsust 2004/558/EÜ vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2004/558/EÜ muudetakse järgmiselt.
   
               1)
            
            
               Artikli 2 lõige 4 asendatakse järgmisega:
               „4.   Käesoleva artikli lõikes 1 osutatud veistega kaasas oleva, direktiivi 64/432/EMÜ F lisas sätestatud 1. näidise kohase veterinaarsertifikaadi C osa punktis II.3.3 märgitakse selleks ette nähtud lünka käesoleva otsuse asjaomase artikli, lõike ja punkti number.”
            
         
               2)
            
            
               Artikli 3 lõige 3 asendatakse järgmisega:
               „3.   Käesoleva artikli lõikes 1 osutatud veistega kaasas oleva, direktiivi 64/432/EMÜ F lisas sätestatud 1. näidise kohase veterinaarsertifikaadi C osa punktis II.3.3 märgitakse selleks ette nähtud lünka käesoleva otsuse asjaomase artikli, lõike ja punkti number.”
            
         
               3)
            
            
               I ja II lisa asendatakse käesoleva otsuse lisa tekstiga.
            
         Artikkel 2
   Käesolev otsus on adresseeritud liikmesriikidele.
   
      Brüssel, 4. detsember 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT 121, 29.7.1964, lk 1977.
   
      (2)  Komisjoni otsus 2004/558/EÜ, 15. juuli 2004, millega rakendatakse nõukogu direktiiv 64/432/EMÜ, mis käsitleb veiste infektsioosse rinotrahheiidiga seotud täiendavaid tagatisi ühendusesiseseks kaubanduseks veistega ja teatavate liikmesriikide esitatud tõrjeprogrammide heakskiitmist (ELT L 249, 23.7.2004, lk 20).
   
      (3)  Komisjoni rakendusotsus 2014/798/EL, 13. november 2014, millega muudetakse nõukogu direktiivi 64/432/EMÜ F lisa seoses veiste ja sigade liidusisese kaubanduse puhul kasutatava veterinaarsertifikaadi näidise vormiga ning kodusigade liidusiseses kaubanduses Trichinella puhul kehtivate täiendavate tervisenõuetega (ELT L 330, 15.11.2014, lk 50)
   
      LISA
      „
            I LISA
            
                        Liikmesriigid
                     
                     
                        Liikmesriigi piirkonnad, mille puhul kohaldatakse direktiivi 64/432/EMÜ artikli 9 kohaseid lisatagatisi seoses veiste infektsioosse rinotrahheiidiga
                     
                  
                        Belgia
                     
                     
                        Kõik piirkonnad
                     
                  
                        Tšehhi Vabariik
                     
                     
                        Kõik piirkonnad
                     
                  
                        Saksamaa
                     
                     
                        Liidumaad:
                        
                                     
                                 
                                 
                                    Hamburg
                                 
                              
                                     
                                 
                                 
                                    Nordrhein-Westfalen
                                 
                              
                                     
                                 
                                 
                                    Rheinland-Pfalz
                                 
                              
                                     
                                 
                                 
                                    Saarimaa
                                 
                              
                                     
                                 
                                 
                                    Schleswig-Holstein
                                 
                              
                  
                        Itaalia
                     
                     
                        Friuli-Venezia Giulia maakond
                        Trento autonoomne provints
                     
                  
         
            II LISA
            
                        Liikmesriigid
                     
                     
                        Liikmesriigi piirkonnad, mille puhul kohaldatakse direktiivi 64/432/EMÜ artikli 10 kohaseid lisatagatisi seoses veiste infektsioosse rinotrahheiidiga
                     
                  
                        Taani
                     
                     
                        Kõik piirkonnad
                     
                  
                        Saksamaa
                     
                     
                        Liidumaad:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Baieri
                                 
                              
                                     
                                 
                                 
                                    Berliin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Alam-Saksimaa
                                 
                              
                                     
                                 
                                 
                                    Mecklenburg-Vorpommern
                                 
                              
                                     
                                 
                                 
                                    Saksimaa
                                 
                              
                                     
                                 
                                 
                                    Saksi-Anhalt
                                 
                              
                                     
                                 
                                 
                                    Tüüringi
                                 
                              
                  
                        Itaalia
                     
                     
                        Valle d'Aosta maakond
                        Bolzano autonoomne provints
                     
                  
                        Austria
                     
                     
                        Kõik piirkonnad
                     
                  
                        Soome
                     
                     
                        Kõik piirkonnad
                     
                  
                        Rootsi
                     
                     
                        Kõik piirkonnad
                     
                  ”